Leikki kehityksen, oppimisen ja hyvinvoinnin lähteenä
· Leikki on varhaiskasvatuksen ydin ja punainen lanka, keskeinen työtapa.
· Leikki on lapsen kehityksen moottori.
· Leikin kautta lapsi rakentaa suhdetta itseensä, muihin ja ympäröivään maailmaan, oppien taitoja, jotka luovat perustan elinikäiselle oppimiselle ja hyvinvoinnille.
· Varhaiskasvatuksen tulee arvostaa ja suojella leikkiä sekä tarjota mahdollisuuksia erilaisiin leikkeihin. 
· Kasvattajien on tunnistettava leikin pedagoginen arvo ja suunniteltava toimintaa leikkiä tukevasti.
· Leikki on lapsen oikeus, YK:n lapsen oikeuksien sopimus.

Leikin merkitys
· Lapsi on leikissä aktiivinen toimija, joka havainnoi, kokeilee ja oppii.
· Leikissä lapsen on turvallista kokeilla, yrittää ja erehtyä sekä kokea monenlaisia tunteita. 
· Leikki on keskeinen osa lapsen hyvinvointia, kehitystä ja oppimista.
· tukee lapsen kokonaisvaltaista kehitystä: fyysistä, sosiaalista, psyykkistä, kielellistä ja kognitiivista kehitystä.
· kokemukset tarjoavat iloa, osallisuutta, uteliaisuutta ja mielihyvää lapsen arkeen.
· Lapsi oppii leikissä ja leikin kautta: harjoittelee taitoja, käsittelee kokemuksia ja rakentaa ymmärrystä maailmasta ja itsestään osana sitä.

Leikin ominaispiirteitä
· Leikki on lapsen omaehtoista ja vapaaehtoista toimintaa. Leikki voi myös olla ohjattua toimintaa erilaissa ympäristöissä.
· Leikki perustuu mielikuvitukseen, luovuuteen ja lapsen elämysmaailman kokemuksiin.
· Leikki on tavoitteellista lapsen näkökulmasta, vaikka se näyttää ulkoisesti vapaalta.
· Leikki muuttuu ja kehittyy lapsen iän, kehitystason ja ympäristön mukaan.



Leikki ja oppiminen
· Leikki tarjoaa lapselle luontevan oppimisympäristön, jossa lapsi:
· harjoittelee vuorovaikutusta ja tunnetaitoja
· kehittää kieltä ja ajattelua
· kokeilee ja ratkaisee ongelmia
· rakentaa identiteettiään ja itsetuntoaan

· Leikin kautta oppiminen on kokemuksellista ja yhteisöllistä.
· Leikki kytkeytyy muihin oppimisen alueisiin 

Leikin yhteys hyvinvointiin
· Leikki vahvistaa lapsen mielenterveyttä ja resilienssiä.
· Leikki tukee emotionaalista turvallisuutta ja itsetuntemusta.
· Yhteinen leikki edistää ystävyyssuhteita ja ryhmässä toimimisen taitoja.
· Leikin kautta lapsi voi käsitellä tunteitaan ja elämän kokemuksiaan turvallisesti.

Kasvattajan rooli leikissä
· Kasvattajan tehtävä on turvata leikin edellytykset: aikaa, tilaa, välineitä ja turvaa.
· Kasvattaja havainnoi, tukee ja rikastaa leikkiä.
· Kasvattaja osallistuu leikkiin sensitiivisesti tukemalla lapsen vuorovaikutusta ja kehitystä. 
· Kasvattajan läsnäolo tukee lasten välistä vuorovaikutusta ja ehkäisee ristiriitatilanteiden syntymistä. 
· Kasvattajat havainnoivat ja dokumentoivat lasten leikkiä. Havainnointi lisää kasvattajien ymmärrystä lasten ajattelusta, kiinnostuksen kohteista, tunteista ja kokemuksista. Havaintojen pohjalta kasvattajat suunnittelevat pedagogista toimintaa.



